Gir Ukraina forhandlings-ansvaret – NRK Urix – Utenriksnyheter og -dokumentarer
SVJATOGORSK (NRK): Ukrainas president Petro Porosjenko mener Ukraina og Russland snarest mulig må arbeide fram en avtale om våpenhvile. Vladimir Putin hevder mesteparten av ansvaret ligger hos naboen.
Ukrainas president Petro Porosjenko og hans russiske motpart Vladimir Putin håper å få i stand en våpenhvileavtale innen kort tid.
Publisert 27.08.2014, kl. 07.57
I Ukraina blir det lagt vekt på at de to har snakket sammen og at det kan være et lite skritt i riktig retning.
Du trenger javascript for å spille av lydklippet «Morten Jentoft rapporterer fra Øst-Ukraina».
President Vladimir Putin snakket til verdenspressen i natt etter at møtet med Porosjenko var over.
Ti russiske fallskjermjegere
Pågripelsen av ti russiske fallskjermjegere i østlige Ukraina var en annen hendelse som russerne kommenterte etter møtet.
Vladimir Putin fastholdt at mandagens hendelse var et uhell – en forklaring som den ukrainske militærtalsmannen Andrej Lysenko fester svært liten lit til.
– Jeg har ennå ikke fått rapporten fra forsvarsdepartementet, men jeg har forstått det slik at de ti soldatene patruljerte ved grensa. Jeg håper ikke Ukraina vil lage et problem ut av denne hendelsen, sa den russiske presidenten.
I det østlige Ukraina er nå separatistene presset sammen på et stadig mindre område og fremdeles pågår det voldsomme kamper.